Последните дни на отворените врати на фонд „Земеделие са в Стара Загора | Новини
На 26 октомври Областната дирекция на фонд „Земеделие“ в Стара Загора ще бъде домакин на инициативата „Дни на отворени врати“, съобщиха от ведомството. Временният офис на бул. „Славянски“ 45 ет. 4. ще работи за посетители от 10 ч. до 14 ч., а при завишен интерес от страна на земеделските стопани ще бъде отворен до 17.30 ч. В приемната кандидатите по различните схеми, мерки и програми, които институцията администрира, ще могат да правят справки и предложения за подобряване работата на областната дирекция.
По време на инициативата в Стара Загора ще се проведе благотворителна изложба на детски рисунки във фоайето на дирекцията. Целта е да се популяризира таланта на малки творци от школа от областта.
ден отворени врати фонд Земеделие